Romarheimsdalen

Romarheimsdalen er et dalføre øst i Alver kommune i Nordhordland, Vestland fylke. Dalen strekker seg nordover fra Romarheim ved Romarheimsfjorden og opp mot mot grensen til Masfjorden kommune. Dalføret har preg av et ubebodd, trangt gjel, bortsett fra den nederste delen, som er delvis bebygd. Etter at Eikefet-tunnelen i Lindås var ferdig i 1980, ble en stor del av gjennomfartstrafikken til ytre Sogn og videre nordover kanalisert via Romarheimsdalen. Hovedveien på Vestlandet, E39, går gjennom dalen. 

Denne strekningen på E39 mellom Hordaland og Sogn og Fjordane har hatt dårlig standard, og gjennom årene har det vært mange stengninger og flere ras på strekningen. Veien oppe i dalen ble betydelig utbedret i 2008, blant annet med den nye Nipetunnelen som sparte trafikantene for et smalt, bratt og rasutsatt parti. Ved Steinareset er det høyeste punktet på E39, 440 moh.

I 2015 ble det bevilget 40 millioner kroner til skredsikring i dalen.

Referanser

Alvers geografi
Daler i Vestland